[bookmark: _Toc74088351]ΠΑΡΑΡΤΗΜΑ Ι – Τεχνικές προδιαγραφές


Το υπό προκήρυξη έργο περιλαμβάνει τα παρακάτω:
Την πλήρη εφαρμογή του Π.Δ. 54/2018
α) Η εφαρμογή περιλαμβάνει την εκτέλεση όλων των ενεργειών που απαιτούνται για την ενημέρωση και λειτουργία της λογιστικής, της κοστολόγησης και του δημόσιου λογιστικού, την σύνταξη και έκδοση περιοδικών και ετήσιων καταστάσεων, σύμφωνα με τις διατάξεις του Π.Δ. 54/2018, την οργάνωση και επίβλεψη της απογραφής τέλους χρήσεως, την ενημέρωση των λογιστικών βιβλίων για τα αποτελέσματα της απογραφής τέλους χρήσεως, το άνοιγμα όλων των λογαριασμών που απαιτούνται για την πλήρη εφαρμογή και η ενημέρωση των λογαριασμών με τα δεδομένα της απογραφής έναρξης αποτελούν μέρος των συμβατικών υποχρεώσεων του αναδόχου.
β) Την εκπλήρωση των φορολογικών υποχρεώσεων του νοσοκομείου με την ηλεκτρονική υποβολή στο taxis όλων των προβλεπόμενων δηλώσεων.
Στην ευθύνη του αναδόχου είναι η επίβλεψη των στοιχείων που το νοσοκομείο υποβάλλει προς το Γ.Λ.Κ. , την ΕΛ.ΣΤΑΤ, το Ελεγκτικό Συνέδριο, την Υ.ΠΕ και το Υπουργείο Υγείας.
Ειδικότερα ο Ανάδοχος θα είναι υπεύθυνος για:
1) Το άνοιγμα όλων των λογαριασμών που απαιτούνται για την πλήρη εφαρμογή και την ενημέρωση των λογαριασμών με τα δεδομένα της απογραφής έναρξης.
2) Την εκτέλεση όλων των ενεργειών που απαιτούνται για την ενημέρωση και λειτουργία της λογιστικής, και του δημόσιου λογιστικού.
3) Την επίβλεψη και τον έλεγχο της σωστής λογιστικής απεικόνισης των λογιστικών γεγονότων που αφορούν τον φορέα, με βάση την Δημόσια Λογιστική και την Γενική Λογιστική 
4) Την σύνταξη και έκδοση περιοδικών και ετήσιων καταστάσεων, σύμφωνα με τις διατάξεις του Π.Δ. 54/2018 αλλά και την κείμενη νομοθεσία.
5) Την οργάνωση και επίβλεψη της απογραφής τέλους χρήσεως, την ενημέρωση των λογιστικών βιβλίων για τα αποτελέσματα της απογραφής τέλους χρήσεως.
6) Την σύνταξη και υποβολή μηνιαίων οριστικοποιημένων ισοζυγίων του κυκλώματος της Γενικής Λογιστικής του Π.Δ. 54/2018. Επίσης την συμφωνία των υποσυστημάτων (διαχειρίσεις φαρμακείου, υλικών, παγίων, προμηθευτών, εσόδων κ.λπ.) με τα παραπάνω λογιστικά κυκλώματα.
7) Την κατάρτιση και υπογραφή από τον κατά το νόμο υπεύθυνο λογιστή, των οικονομικών καταστάσεων τέλους χρήσης σύμφωνα με τα υποδείγματα   του Π.Δ. 54/2018 .
8) Την υποβολή αναλυτικής έκθεσης επί των κονδυλίων των οικονομικών καταστάσεων τέλους χρήσης. Στην έκθεση αυτή θα γίνεται αναλυτική παρουσίαση των κονδυλίων του Ισολογισμού και των αποτελεσμάτων χρήσης, για κάθε χρήση. Η παρουσίαση θα συνοδεύεται από επεξηγηματικές πληροφορίες και θα υπάρχει σύγκριση με τις προηγούμενες χρήσεις. Σε ειδικό κεφάλαιο της έκθεσης θα παρουσιάζονται μια σειρά από αριθμοδείκτες (αποδοτικότητας, ρευστότητας κ.λπ.) με αντίστοιχα συγκριτικά στοιχεία των προηγούμενων χρήσεων. Οι αριθμοδείκτες θα αφορούν τόσο την νοσηλευτική κίνηση όσο και τα οικονομικά μεγέθη της μονάδας υγείας. Στο τέλος της έκθεσης θα παρουσιάζονται οι προτάσεις και τα συμπεράσματα σχετικά με την βελτίωση της λειτουργίας της μονάδας υγείας.
9) Την παροχή συμβουλών στα στελέχη και στη Διοίκηση της Δημόσιας Μονάδας Υγείας, για την υποστήριξη του συστήματος και την επίλυση προβλημάτων οικονομικής φύσης.
10) Την εκπαίδευση του προσωπικού στα εξειδικευμένα θέματα που απαιτούν οι ανάγκες κατά τμήμα και την πρακτική επιμόρφωση κάθε χρήστη στην καθημερινή ενασχόληση του με το αντικείμενο, με την μετάδοση εμπειρίας. Τυχόν πρόσθετες απαιτήσεις του έργου, δύνανται να καθορίζονται στη σύμβαση, η οποία θα αναφέρει λεπτομερώς τα παραδοτέα προϊόντα και υπηρεσίες εκ μέρους του αναδόχου και τις διαδοχικές φάσεις του έργου. Δεν αποτελεί μέρος των υποχρεώσεων του αναδόχου η ανάπτυξη και η τροποποίηση του λογισμικού που θα υποστηρίζει μηχανογραφικά τις οικονομικές υπηρεσίες της Δημόσιας Μονάδας Υγείας.
11) Την παροχή ενός (1) ΠΕ εργαζόμενου  απασχόλησης 25 ωρών την εβδομάδα, το οποίο θα συνδράμει στις αυξημένες απαιτήσεις του Οικονομικού Τμήματος (Λογιστήριο) του Γ.Ν. Ιωαννίνων «Γ.Χατζηκώστα» για έγκαιρη κατάρτιση ισολογισμών, παροχή στοιχείων, παρακολούθηση των προϋπολογισμών και σωστή ενημέρωση του κυκλώματος αποθηκών –Δημόσιου Λογιστικού-Γενικής Λογιστικής.
[bookmark: bookmark5]ΠΡΟΫΠΟΘΕΣΕΙΣ ΚΑΙ ΚΡΙΤΗΡΙΑ
Θα πρέπει να τονιστεί ότι η τήρηση του διπλογραφικού συστήματος στο χώρο των Νοσοκομείων είναι μια διαδικασία με αρκετές ιδιαιτερότητες, που υπόκειται σε πρόσφατες κείμενες διατάξεις και νόμους, που πιθανόν να προϋποθέτουν και περαιτέρω ενέργειες πέραν των προαναφερομένων, οι οποίες θα παρέχονται από τον ανάδοχο χωρίς καμία επιπλέον οικονομική επιβάρυνση για το Νοσοκομείο.
[bookmark: bookmark6]Α. Ομάδα Έργου
Η σύνθεση της ομάδας έργου σύμφωνα με την υπ' αριθμ. Β2α/οικ. 70504 (ΦΕΚ 3815/Β/ 15-10- 2019) Απόφαση του Υπουργού Υγείας για το Νοσοκομείο είναι η παρακάτω:
1) Ένας (1) Λογιστής-Φοροτέχνης με άδεια Α' Τάξεως ως Επικεφαλής - Συντονιστής της Ομάδας Έργου.
2) Δυο (2) Λογιστές - Φοροτέχνες με άδεια τουλάχιστον Β' Τάξεως πτυχιούχοι Α.Ε.Ι ή Τ.Ε.Ι.
3) Ένας (1) Αναλυτής - Προγραμματιστής, πτυχιούχος Α.Ε.Ι ή Τ.Ε.Ι με αποδεδειγμένη 3ετή επαγγελματική εμπειρία στην εκπόνηση και στην εφαρμογή προγραμμάτων μηχανογραφικής τήρησης βιβλίων είτε τρίτης κατηγορίας του ΚΒΣ είτε των ΠΔ 146/03 & 205/98

[bookmark: bookmark7]Β. Ως προς την τεχνική και επαγγελματική ικανότητα θα πρέπει να διαθέτουν:
[bookmark: bookmark8]1) ΕΜΠΕΙΡΙΑ
Να έχει αποδεδειγμένα εμπειρία σε ανάλογο λογιστικό -κοστολογικό σχεδιασμό και σε μηχανογραφικές εφαρμογές, σε ό,τι αφορά την λειτουργία Γενικής - Αναλυτικής Λογιστικής, εσωλογιστικής κοστολόγησης και του Δημόσιου Λογιστικού με την διπλογραφική μέθοδο. Κατά την επιλογή θα ληφθεί σοβαρά υπόψη η ενδεχόμενη εμπειρία και εξοικείωση του αναδόχου σε υποδομές του Υγειονομικού Τομέα, που θα αποδεικνύεται από προηγούμενη διεκπεραίωση έργων, τα οποία σχετίζονται άμεσα με τη Νοσοκομειακή Λογιστική, τη Νοσοκομειακή Οργάνωση -Λειτουργία, τα Οικονομικά της Υγείας και το Νοσοκομειακό Κόστος.

Ως εμπειρία εννοείται η εμπειρία του φυσικού προσώπου, που θα είναι επικεφαλής - συντονιστής της προτεινόμενης από τον ανάδοχο ομάδας, για την υλοποίηση του έργου στον Φορέα, Λογιστής - Φοροτέχνης Α' τάξεως, τα προσόντα του οποίου θα διασφαλίζουν την άρτια εκτέλεση του έργου (εργασιακή εμπειρία σε παρόμοιες εφαρμογές, εκπαιδευτική πείρα, η υπογραφή απ' αυτόν τουλάχιστον τριών ισολογισμών, τα τελευταία τρία χρόνια πριν από την προκήρυξη του διαγωνισμού κ.λπ.). Σε περίπτωση που αυτό το πρόσωπο, για οποιονδήποτε λόγο, αποχωρήσει από την ομάδα, θα πρέπει να αντικατασταθεί εντός δέκα ημερών από άλλο πρόσωπο, που να κατέχει τα προσόντα που απαιτούνται από την παρούσα απόφαση.
[bookmark: bookmark9]2) Τίτλοι Σπουδών - Άδειες - Δεξιότητες
Τα υπόλοιπα φυσικά πρόσωπα που θα πλαισιώνουν την ομάδα του αναδόχου, θα πρέπει να είναι κάτοχοι αδείας λογιστή - φοροτέχνη τουλάχιστον Β' τάξεως. Επιπλέον, όλα τα μέλη της ομάδας του αναδόχου και ο ανάδοχος πρέπει να έχουν Πτυχίο Τμήματος Λογιστικής ή Τμήματος Λογιστικής και χρηματοοικονομικής ή Τμήματος Οργάνωσης και Διοίκησης Επιχειρήσεων ή Τμήματος Διοίκησης Επιχειρήσεων Α.Ε.Ι., Α.Τ.Ε.Ι. ή Τ.Ε.Ι.
Να έχει την δυνατότητα να αξιοποιήσει το μηχανογραφικό σύστημα του Φορέα για την διεκπεραίωση των εργασιών. Στην ομάδα έργου του αναδόχου θα περιλαμβάνεται υποχρεωτικά και ένας (1) Αναλυτής - Προγραμματιστής πτυχιούχος Α.Ε.Ι., Α.Τ.Ε.Ι. ή Τ.Ε.Ι, με αποδεδειγμένη τριετή επαγγελματική εμπειρία στην εκπόνηση και στην εφαρμογή προγραμμάτων μηχανογραφικής τήρησης διπλογραφικών βιβλίων, ή των Π.Δ. 146/2003 και 205/1998.

[bookmark: bookmark10]Δικαιολογητικά για την τεκμηρίωση της ανωτέρω τεχνικής και επαγγελματικής ικανότητας
· Υποβολή καταλόγου, στον οποίο αναφέρονται οι κυριότερες παραδόσεις των τριών (3) τελευταίων ετών (2023, 2024 & 2025), με μνεία, για κάθε παράδοση, του παραλήπτη, της ημερομηνίας παράδοσης και του ποσού. Οι παραδόσεις αποδεικνύονται, με την προσκόμιση πιστοποιητικών τα οποία έχουν εκδοθεί η θεωρηθεί από την αρμόδια αρχή (π.χ πρωτόκολλα παραλαβής, βεβαιώσεις καλής εκτέλεσης, αντίγραφα συμβάσεων, αντίγραφα Ισολογισμών ελεγμένων από ορκωτούς λογιστές κ.λ.π.).
· Υποβολή Βιογραφικών σημειωμάτων Επικεφαλής - Συντονιστή και μελών ομάδας έργου.
· Υποβολή Πτυχίων μελών ομάδας έργου.
· Υποβολή Αδειών από ΟΕΕ Α' και Β' τάξης αντίστοιχα.
· Υποβολή Συμβάσεων ή βεβαιώσεων καλής εκτέλεσης εγκατάστασης και υποστήριξης έργων Διπλογραφικού Λογιστικού Συστήματος σε Δημόσιες Μονάδες Υγείας με βάση το Π.Δ. 146/03.
· Υποβολή Ισολογισμών και λοιπών οικονομικών καταστάσεων σε Δημόσιες Μονάδες Υγείας με βάση το Π.Δ. 146/03 ελεγμένους από Ορκωτούς Λογιστές.
· Υποβολή Πίνακα εμπειρίας του αναλυτή - προγραμματιστή σε εκπόνηση και στην εφαρμογή προγραμμάτων μηχανογραφικής τήρησης βιβλίων, είτε τρίτης κατηγορίας του ΚΒΣ είτε των ΠΔ 146/03 & 205/98. Ο παραπάνω πίνακας συνοδεύεται από πιστοποιητικά που έχουν εκδοθεί από τους αντίστοιχους Δημόσιους ή Ιδιωτικούς Φορείς ανάθεσης, τα οποία περιλαμβάνουν τα παραπάνω στοιχεία και πιστοποιούν την εμπειρία του Αναλυτή - Προγραμματιστή.
[bookmark: bookmark11]Ως προς την καταλληλότητα άσκησης της επαγγελματικής δραστηριότητας:
· Άδεια Λειτουργίας Γραφείου Παροχής Λογιστικών-φοροτεχνικών υπηρεσιών από το Οικονομικό Επιμελητήριο της Ελλάδας, βάσει του Ν. 2515/97 και Π.Δ. 340/98 για τα διαγωνιζόμενα νομικά πρόσωπα.
· Επίσης πρέπει να διαθέτουν:
	1. Πιστοποιητικά από ανεξάρτητο διαπιστευμένο φορέα διαχείρισης της ποιότητας σύμφωνα με το διεθνές πρότυπο EN ISO 9001  στο αντικείμενο της λογιστικής, σε ισχύ.                                                                                      
	2. Πιστοποιητικά από ανεξάρτητο διαπιστευμένο φορέα διαχείρισης της ποιότητας σύμφωνα με το διεθνές πρότυπο EN ISO 27001 για την διαχείριση ασφάλειας των πληροφοριών, σε ισχύ.                                        	
	 3. Πιστοποιητικά από ανεξάρτητο διαπιστευμένο φορέα διαχείρισης της ποιότητας σύμφωνα με το διεθνές πρότυπο EN ISO 37001   για την καταπολέμηση της διαφθοράς, σε ισχύ.
Λόγω της σημασίας και της πολυπλοκότητας του έργου, οι συμμετέχοντες πρέπει επί ποινή αποκλεισμού να αποδεικνύουν την απαιτούμενη εμπειρία και τους τίτλους σπουδών του υποψήφιου αναδόχου καθώς και της ομάδας έργου του. Δεν θα γίνονται δεκτές προσφορές που δεν θα διαθέτουν τα παραπάνω προσόντα.

[bookmark: bookmark12]ΠΑΡΑΔΟΤΕΑ ΑΝΑΔΟΧΟΥ
Οι ανωτέρω ενέργειες αποσκοπούν στην αξιόπιστη παροχή πληροφοριών για την οικονομική κατάσταση της Δημόσιας Μονάδας Υγείας, σε επίπεδο μήνα. Για το λόγο αυτό, θα πρέπει να υπάρχει μέριμνα για την λήψη όλων των απαραίτητων μέτρων έτσι ώστε να υπάρχει έγκαιρη καταχώρηση στο μηχανογραφικό σύστημά της, όλων των παραστατικών αγορών, δαπανών, παγίων και εσόδων που αφορούν τις οικονομικές συναλλαγές κάθε μήνα. Ως εκ τούτου, οι ανάδοχοι λογιστικής υποστήριξης θα παραδίδουν μηνιαία συμφωνημένα και υπογεγραμμένα από τον Επικεφαλής - Συντονιστή Λογιστή Α' τάξης, ισοζύγια των λογαριασμών της Γενικής Λογιστικής και Λογαριασμών Τάξεως έως τις 30 του επόμενου μήνα, από τον μήνα αναφοράς. Με τα στοιχεία που θα προκύπτουν από τα ισοζύγια θα συμπληρώνονται οι αντίστοιχοι οικονομικοί πίνακες του πληροφοριακού συστήματος του Υπουργείου Υγείας (Β.Ι), η ημερομηνία υποβολής των οποίων ορίζεται πλέον μέχρι την πέμπτη εργάσιμη ημέρα του μεθεπόμενου μήνα από τον μήνα αναφοράς. Με τον τρόπο αυτό επιτυγχάνεται η μόνη και αξιόπιστη πληροφόρηση, δεδομένου ότι οι αναγκαίες πληροφορίες προκύπτουν από τα τηρούμενα λογιστικά αρχεία και τους λογαριασμούς που τηρούνται σε αυτά, με τη Διπλογραφική Λογιστική Μέθοδο.
	1
	Σύνταξη των οικονομικών καταστάσεων τέλους χρήσης 2026, 2027 και σε περίπτωση ενεργοποίησης του δικαιώματος προαίρεσης και για το έτος 2028 νόμιμα υπογεγραμμένες από τον επικεφαλής λογιστή Α' τάξης

	2
	Σύνταξη και υποβολή μηνιαίων οριστικοποιημένων ισοζυγίων του κυκλώματος της Γενικής Λογιστικής 

	3
	Υποβολή αναλυτικής έκθεσης επί των κονδυλίων των οικονομικών καταστάσεων τέλους χρήσης.

	4
	Εκπαίδευση του προσωπικού στα εξειδικευμένα θέματα που απαιτούν οι ανάγκες κατά τμήμα και την πρακτική επιμόρφωση κάθε χρήστη στην καθημερινή ενασχόληση του με το αντικείμενο, με την μετάδοση εμπειρίας.

	5
	Επίβλεψη των στοιχείων που το Νοσοκομείο υποβάλλει προς το Γ.Λ.Κ., την ΕΛ.ΣΤΑΤ., το Ελεγκτικό Συνέδριο, την ΥΠΕ και το Υπουργείο Υγείας.

	6
	Εκπλήρωση των φορολογικών υποχρεώσεων του Νοσοκομείου με την ηλεκτρονική υποβολή στο taxis όλων των προβλεπόμενων δηλώσεων.




Σελίδα 4
